รัฐบาลไทย-ข่าวทำเนียบรัฐบาล-ปลัด มท. ชี้ ทุกหน่วยงานระดมกวาดล้างอย่างหนัก เร่งตัดวงจรยาเสพติดให้สิ้นซาก พร้อมเชิญชวนประชาชนแจ้งเบาะแสผ่านสายด่วนศูนย์ดำรงธรรม 1567 โทรฟรีตลอด 24 ชั่วโมง
วันอาทิตย์ที่ 16 ตุลาคม 2565
ปลัด มท. ชี้ ทุกหน่วยงานระดมกวาดล้างอย่างหนัก เร่งตัดวงจรยาเสพติดให้สิ้นซาก พร้อมเชิญชวนประชาชนแจ้งเบาะแสผ่านสายด่วนศูนย์ดํารงธรรม 1567 โทรฟรีตลอด 24 ชั่วโมง
ปลัด มท. ชี้ ทุกหน่วยงานระดมกวาดล้างอย่างหนัก เร่งตัดวงจรยาเสพติดให้สิ้นซาก พร้อมเชิญชวนประชาชนแจ้งเบาะแสผ่านสายด่วนศูนย์ดํารงธรรม 1567 โทรฟรีตลอด 24 ชั่วโมง
วันนี้ (16 ต.ค. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ตามที่กระทรวงมหาดไทยได้ร่วมกับสํานักงานตํารวจแห่งชาติ ป.ป.ส. หน่วยทหาร และภาคีเครือข่าย ดําเนินการประกาศสงครามกับยาเสพติดด้วยการระดมสรรพกําลังทุกหน่วยงานเข้ากวาดล้างยาเสพติด ทั้งมิติการป้องกัน มิติการปราบปรามจับกุมผู้กระทําความผิด และมิติการบําบัดรักษาผู้ติดผู้เสพยาเสพติด โดยมีเป้าหมายเดียวกัน นั่นคือ ทําให้ปัญหายาเสพติดหมดไปจากสังคมไทยอย่างสิ้นซากโดยแท้จริงและยั่งยืน ด้วยการประสานงานบูรณาการความร่วมมือจากทุกฝ่าย โดยในระดับพื้นที่มี ผู้ว่าราชการจังหวัด และนายอําเภอ เป็นแม่ทัพคนสําคัญในการนําเหล่าขุนศึก นั่นคือ ข้าราชการ พนักงาน และเจ้าหน้าที่ ทุกหน่วยงานลงไปจัดการกับปัญหาดังกล่าว
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในวันนี้ ได้รับรายงานจากผู้ว่าราชการจังหวัด นายอําเภอ และภาคีเครือข่ายหน่วยงานด้านความมั่นคงเกี่ยวกับผลการดําเนินการกวาดล้างการกระทําผิดเกี่ยวกับยาเสพติด ซึ่งพบว่า ทุกพื้นที่ได้ระดมกําลังกวาดล้างอย่างเข้มข้น และจับกุมทุกราย ไม่มีละเว้น อาทิ
1. จังหวัดสุราษฎร์ธานี นายวิชวุทย์ จินโต ผู้ว่าราชการจังหวัดสุราษฎร์ธานี ได้สั่งการให้ชุดปฏิบัติการรักษาความสงบเรียบร้อยป้องกันและปราบปรามการกระทําความผิดจังหวัดสุราษฎร์ธานี (ชป.พิเศษฯ) บูรณาการร่วมกับกองทัพภาค 4 ดําเนินการจับกุมผู้กระทําความผิดคดียาเสพติด 4 ราย ยึดยาบ้า 62,837 เม็ด ไอซ์ น้ําหนัก 20.2 กรัม เครื่องชั่งไอซ์ 3 เครื่อง และรถเก๋ง 1 คัน โดยหนึ่งในนั้นสามารถจับกุมผู้ต้องหารายสําคัญ คือ นายวีระพันธ์ หรือบังบ่าว อายุ 42 ปี อยู่ ต.คลองใหญ่ อ.ตะโหมด จ.พัทลุง ของกลางยาบ้า 60,000 เม็ดกับรถเก๋ง 1 คัน จับกุมได้ในพื้นที่ อ.ตะโหมด จ.พัทลุง ซึ่งเป็นการขยายผลผู้ถูกจับก่อนหน้านี้ในพื้นที่ จ.สุราษฎร์ธานี ซึ่งเป็นเครือข่ายของนายยุ่ง นักค้ายาเสพติดรายสําคัญที่คาดว่าน่าจะหลบหนีไปอาศัยอยู่ที่ประเทศเพื่อนบ้านทางภาคเหนือ ซึ่ง ผวจ.สุราษฎร์ธานี ได้มอบให้เจ้าหน้าที่ ชป.พิเศษฯ จ.สุราษฎร์ธานี ทําการสืบสวนขยายผลต่อไป
2. จังหวัดภูเก็ต ชุดปฏิบัติการพิเศษฝ่ายปกครอง ภายใต้การอํานวยการของนายณรงค์ วุ่นซิ้ว ผู้ว่าราชการจังหวัดภูเก็ต นําโดย นายจิระเดช บุรารักษ์ และนายธงไชย รัตนเดช ผู้ช่วยป้องกันจังหวัดภูเก็ต นํากําลังสมาชิกกองอาสารักษาดินแดน (อส.) เข้าตรวจค้นจับกุมนายศศิพงษ์ หรือนายต้น อายุ 36 ปี และนายปกรณ์ หรือ นายหนุ่ย อายุ 42 ปี ได้ที่บ้านเลขที่ 49/1847 (ซอยกิ่งแก้ว 1/11) หมู่ที่ 3 ตําบลรัษฎา อําเภอเมืองภูเก็ต จังหวัดภูเก็ต พร้อมของกลางยาเสพติดให้โทษประเภท 1 (ยาไอซ์) น้ําหนักรวมถุงบรรจุประมาณ 0.55 กรัม และน้ําหนักรวมถุงบรรจุประมาณ 0.52 กรัม (ของกลางที่ได้จากการล่อซื้อ) และสามารถตรวจค้นพบน้ําหนักรวมถุงบรรจุประมาณ 1.60 กรัม และ 0.94 กรัม รวมทั้งพบยาเสพติดให้โทษประเภท 1 (ยาบ้า) ชนิดเม็ด สีส้ม 17 เม็ด ธนบัตรรัฐบาลไทย ฉบับละ 100 บาท 4 ฉบับ ถุงพลาสติกใสชนิดดึงเปิดกดปิด ขนาดประมาณ 4x6 ซม. 60 ถุงอุปกรณ์การเสพยาไอซ์ ไฟแช็กที่ได้รับการปรับแต่ง (ไฟลอย) สีเขียวใส 1 ชุด โทรศัพท์มือถือ Huawei สีดํา และ Oppo สีชมพู อย่างละ 1 เครื่อง ซึ่งได้นําตัวผู้ต้องหาพร้อมของกลางส่งพนักงานสอบสวน สภ.เมืองภูเก็ต ดําเนินการตามกฎหมายต่อไป
3) จังหวัดสกลนคร ภายใต้การอํานวยการของ นางจุรีรัตน์ เทพอาสน์ ผู้ว่าราชการจังหวัดสกลนคร ได้บูรณาการร่วมกับพลตํารวจตรี สรรธาน อินทรจักร์ ผู้บังคับการตํารวจภูธรจังหวัดสกลนคร สั่งการให้ พันตํารวจเอก พยุงศักดิ์ นามวรรณ รองผู้บังคับการตํารวจภูธรจังหวัดสกลนคร พันตํารวจเอก เสกสรร สุขประเสริฐ รองผู้บังคับการตํารวจภูธรจังหวัดสกลนคร รักษาการผู้กํากับสถานีตํารวจภูธรเมืองสกลนคร พร้อมชุดสืบสวน สามารถวางแผนล่อซื้อและเข้าตรวจค้นบ้านพักของนายประกาส ในพื้นที่ ม.3 ต.เชียงเครือ อ.เมืองสกลนคร โดยได้พบของกลางยาเสพติดพร้อมอาวุธ โดยได้ทําการล่อซื้อยาบ้า 1,000 เม็ด เป็นเงิน 10,000 บาท และตรวจค้นบ้านพบของกลางยาบ้า จํานวน 200 ถุง ซุกซ่อนไว้ในลําโพงรวมของกลางทั้งสิ้น 7,962 เม็ด อาวุธปืน BB GUN 1 กระบอก เครื่องกระสุนขนาด .22 จํานวน 6 นัด ขนาด 9 มม. จํานวน 2 นัด ขนาด .380 จํานวน 1 นัด และกระสุนแบงค์ 13 นัด รถยนต์ยี่ห้ออีซูซุสีดํา 1 คัน จึงนําตัวผู้ต้องหามาสอบสวนขยายผล และตรวจปัสสาวะพบมีผลสีม่วง โดยแจ้งข้อกล่าวหาให้ผู้ต้องหารับทราบว่าร่วมกันจําหน่ายยาเสพติดให้โทษประเภท 1 (ยาบ้าหรือเมทแอมเฟตามีน) เพื่อค้ายาเสพติดให้โทษประเภท 1 และเสพยาเสพติดให้โทษประเภท 1 โดยผิดกฎหมาย พร้อมมีเครื่องกระสุนไว้ในครอบครองโดยไม่ได้รับอนุญาต ดําเนินคดีตามกฎหมายต่อไป
4) จังหวัดยะลา ภายใต้การอํานวยการของ นายธีรุตม์ ศุภวิบูลย์ผล รองผู้ว่าราชการจังหวัดยะลา รักษาราชการแทนผู้ว่าราชการจังหวัดยะลา ได้บูรณาการร่วมกับพันตํารวจโท อรรถพล จินตาคม ผู้บังคับการกองร้อยตํารวจตระเวนชายแดนที่ 445 หลังจากได้รับแจ้งจากชาวบ้านว่าที่บ้านแห่งหนึ่ง ถ.ประชาอุทิศ ต.เบตง อ.เบตง จ.ยะลา มีการลักลอบจําหน่ายยาบ้าให้กับกลุ่มวัยรุ่นในเขตเทศบาลเมืองเบตง จึงได้บูรณาการฝ่ายปกครอง พร้อมด้วยตํารวจตระเวนชายแดน วางแผนเข้าตรวจค้นจับกุม พบว่าบ้านดังกล่าวเป็นบ้านสองชั้นครึ่งปูนครึ่งไม้ มีรั้วกําแพงปูนรอบบ้าน ตรวจพบนายชยพล อายุ 22 ปี ซึ่งเป็นบุคคลที่เคยถูกจับกุมเกี่ยวกับคดียาเสพติดหลายครั้งแล้ว อยู่ภายในบ้าน มีสภาพมึนเมา พูดจาไม่ค่อยรู้เรื่อง วกไปวนมา และจากการตรวจค้น ได้พบยาบ้า 9 ถุง จํานวน 89 เม็ด อุปกรณ์การเสพยาบ้า วางอยู่บนโต๊ะภายในห้องนอน จึงนําตัวมาสอบปากคําและทําบันทึกจับกุม ซึ่งได้รับสารภาพ โดยให้การว่า เคยถูกเจ้าหน้าที่จับกุมมา 3 ครั้งแล้ว ทั้งโดนจับกัญชา น้ํากระท่อม ใบกระท่อม รวมถึงวัตถุออกฤทธิ์ต่อจิตประสาท อัลฟาโซแลม ยาบ้าที่ถูกจับกุม ซื้อมาจากคนรู้จัก 2 ถุง (400 เม็ด) ในราคา 10,000 บาท แล้วนํามาขายให้วัยรุ่นในราคา เม็ดละ 70 บาท เจ้าหน้าที่จึงตั้งข้อหามีไว้ในครอบครองซึ่งยาเสพติดให้โทษประเภท 1 (ยาบ้าหรือเมทแอมเฟตามีน) เพื่อจําหน่ายโดยไม่ได้รับอนุญาต เสพยาเสพติดให้โทษประเภท1 (เมทแอมเฟตามีน) โดยผิดกฎหมาย พร้อมทั้งนําตัวและของกลางส่งพนักงานสอบสวนสถานีตํารวจภูธรเบตง ดําเนินคดีตามกฎหมายต่อไป
5) จังหวัดหนองบัวลําภู ภายใต้การอํานวยการของ นายสุวิทย์ จันทร์หวร รองผู้ว่าราชการจังหวัดหนองบัวลําภู รักษาราชการแทนผู้ว่าราชการจังหวัดหนองบัวลําภู มอบหมายให้ นายประยูร อรัญรุท นายอําเภอเมืองหนองบัวลําภู ดําเนินการขับเคลื่อนโครงการอําเภอนําร่อง”บําบัดทุกข์ บํารุงสุข” แบบบูรณาการและสร้างนักขับเคลื่อนยุทธศาสตร์นําการเปลี่ยนแปลง เพื่อแก้ไขปัญหายาเสพติดตามนโยบายเร่งด่วนของรัฐบาลและกระทรวงมหาดไทย เพื่อไม่ให้ยาเสพติดส่งผลกระทบต่อความเดือดร้อนในการดํารงชีวิตโดยปกติของประชาชน โดยได้มอบหมายให้ชุดปฏิบัติการพิเศษอําเภอเมืองหนองบัวลําภู นําโดย นายอนุชา ภู่เปี่ยมศักดิ์ ปลัดอําเภอฝ่ายความมั่นคง นํากําลังสมาชิกกองอาสารักษาดินแดน ผู้ช่วยผู้ใหญ่บ้านฝ่ายรักษาความสงบ ลงพื้นที่จับกุมผู้กระทําผิดปัญหายาเสพติดตามเบาะแสที่ได้รับแจ้งจากชาวบ้าน และข้อมูลที่ได้จากการสืบทราบหาข่าว ซึ่งสามารถจับกุม นายสมบัติ อายุ 47 ปี ในข้อหาเสพยาเสพติดให้โทษประเภทหนึ่งโดยผิดกฎหมายและมียาเสพติดให้โทษประเภทหนึ่งไว้ในครอบครองโดยผิดกฎหมายพร้อมด้วยยาเสพติด(ยาบ้า) จํานวน 38 เม็ด และได้ทําบันทึกจับกุมส่งพนักงานสอบสวนเพื่อดําเนินคดีตามกฎหมาย พร้อมทั้งสามารถควบคุมตัวชาย จํานวน 5 ราย ในข้อหาเสพยาเสพติดให้โทษประเภทหนึ่ง (ยาบ้า) จึงได้ทําการบันทึกพร้อมทั้งตรวจปัสสาวะและส่งศูนย์คัดกรองที่โรงพยาบาลหนองบัวลําภูเพื่อนําเข้าสู่กระบวนการบําบัดต่อไป โดยได้ทําการพูดคุยทําความเข้าใจเพื่อเข้าสู่กระบวนการบําบัดฯ การประกอบอาชีพ ซึ่งทุกคนยินยอมที่จะเข้าสู่กระบวนการบําบัดฯ และเลิกไม่เข้าไปยุ่งเกี่ยวข้องกับยาเสพติดอีก
6) จังหวัดนครพนม ภายใต้การอํานวยการของ นายชาญชัย คงทัน รองผู้ว่าราชการจังหวัดนครพนม รักษาราชการแทนผู้ว่าราชการจังหวัดนครพนม ได้มอบหมายให้ ว่าที่ร้อยตรี เอกวัฒนา คงคาน้อย นายอําเภอปลาปาก พร้อมด้วย นายคณินทร์ ผมงาม ปลัดอําเภอฝ่ายความมั่นคง นํากําลังสมาชิก อส.อ.ปลาปาก ที่ 11 ร่วมกับ เจ้าหน้าที่ชุดสืบสวน สภ.ปลาปาก นําหมายค้นศาลจังหวัดนครพนม ที่ ค.268/2565 ลง 12 ต.ค.2565 ตรวจค้นบ้านเป้าหมายและจับกุมผู้ต้องหาตาม “ยุทธการฟ้าสางที่ฝั่งโขง” โดยสามารถจับกุมนายเพลิง อายุ 46 ปี อยู่บ้านเลขที่ 108/1 หมู่ 6 ต.มหาชัย อ.ปลาปาก จ.นครพนม ในข้อหามียาเสพติดให้โทษประเภท 1 (ยาบ้า) ไว้ในครอบครองเพื่อเสพโดยไม่ได้รับอนุญาต พบยาบ้าเม็ดสีส้มแดง 12 เม็ด และเม็ดสีเขียว 1 เม็ด และมีอาวุธปืนแก๊ปสั้นแบบไทยประดิษฐ์ไม่ทราบขนาด จํานวน 1 กระบอก ไว้ในครอบครองโดยไม่ได้รับอนุญาต จึงได้นําตัวผู้ต้องหาพร้อมของกลาง ส่งพนักงานสอบสวน สภ.ปลาปาก ดําเนินคดีตามกฎหมายต่อไป นอกจากนี้ยังได้นําหมายค้นศาลจังหวัดนครพนม ที่ ค.269/2565 ลง 12 ต.ค.2565 ตรวจค้นบ้านเป้าหมายและจับกุมผู้ต้องหา คือ นายครรชิต อายุ 22 ปี อยู่บ้านเลขที่ 167 หมู่ 1 ต.โคกสูง อ.ปลาปาก จ.นครพนม ในข้อหา มียาเสพติดให้โทษประเภท 1 (ยาบ้า) ไว้ในครอบครองเพื่อเสพโดยไม่ได้รับอนุญาต พบยาบ้าเม็ดสีส้มแดง 70 เม็ด และเม็ดสีเขียว 1 เม็ด จึงได้นําตัวผู้ต้องหาพร้อมของกลาง ส่งพนักงานสอบสวน สภ.ปลาปาก เพื่อดําเนินคดีตามกฎหมายต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า กระทรวงมหาดไทย มีนโยบายที่ชัดเจนในการกวาดล้างการกระทําความผิดเกี่ยวกับยาเสพติด ด้วยการทําสงครามกับยาเสพติดอย่างไม่ละลดความพยายาม ด้วยทุกกลไก ทุกองคาพยพในพื้นที่ ไม่ว่าจะเป็นผู้กระทําความผิดรายเล็ก รายใหญ่ พบของกลางจํานวนมากน้อยเพียงใด “จับกุมทุกราย” เพื่อดําเนินการตามกฎหมาย ซึ่งตัวอย่างข้างต้นเป็นที่ประจักษ์แล้วว่า ในทุกพื้นที่ ทั้งฝ่ายปกครอง ตํารวจ ทหาร และทุกหน่วยงาน ระดมกวาดล้างและดําเนินการแก้ไขปัญหายาเสพติดอย่างเข้มข้นต่อเนื่อง ดังนั้น พี่น้องประชาชนที่พบเห็นหรือมีเบาะแส สามารถแจ้งมายังสายด่วนศูนย์ดํารงธรรม 1567 โทรฟรีตลอด 24 ชั่วโมง เพื่อร่วมเป็นส่วนหนึ่งในการทําให้ประเทศไทยปลอดยาเสพติด ทําให้ลูกหลานคนไทยเรามีแต่สังคมที่สดใส สิ่งแวดล้อมที่ดี เพื่อคุณภาพชีวิตที่ดีอย่างยั่งยืน